[{"text_idx": "#000000", "text": "La 5-an de marto en la registara laborraporto, c\u0302ina c\u0302efministro Li Keqiang diris, ke la pasintaj kvin jaroj estas ege eksterordinaraj."}, {"text_idx": "#000001", "text": "Sukcese estis plenumita la tasko por elimini malric\u0302econ. Post 8-jara penado, preskau\u0306 100 milionoj da malric\u0302uloj en la kamparo sin liberigis el malric\u0302eco, pli ol 9.6 milionoj da malric\u0302aj log\u0302antoj faris translokig\u0302on kaj estis historie malaperigita la absoluta malric\u0302eco."}, {"text_idx": "#000002", "text": "Scienc-teknologia novigo akiris abundajn fruktojn. Iuj kernaj teknikoj akiris novajn trarompajn atingojn. Novaj fruktoj plue aperis en homlog\u0302ata aerspaco, esplorado de la Luno kaj la Marso ktp. Plue fortig\u0302is la disvolva kapablo subtenata de novigo."}, {"text_idx": "#000003", "text": "Estis plue plibonigita ekonomia strukturo. Aldona valoro de altteknika fabrikado kaj ekipaj\u0302a fabrikado jare kreskis respektive je 10.6% kaj 7.9%. Plue grandig\u0302is cifereca ekonomio kaj kvociento de okupo de novaj industrioj, kies kontribuo al la enlanda malneta produkto altig\u0302is al 17%."}, {"text_idx": "#000004", "text": "Infrastrukturo estis pliperfektigita. La funkcia distanco de altrapidaj fervojoj multig\u0302is de 25 mil kilometroj al 42 mil kilometroj. La funkcia distanco de altrapidaj s\u0302oseoj multig\u0302is de 136 mil kilometroj al 177 mil kilometroj."}, {"text_idx": "#000005", "text": "Plue profundig\u0302as reformado kaj pordmalfermo. Estis profunde efektivigita provizflanka struktura reformo. Negoca medio evidente plibonig\u0302is. Estis praktike antau\u0306enigata kunkonstruado de \"La Zono kaj Vojo\"."}, {"text_idx": "#000006", "text": "Ekologia medio evidente plibonig\u0302is. Energikonsumo de pounua enlanda malneta produkto malaltig\u0302is je 8.1% kaj ellaso de karbona dioksido malaltig\u0302is je 14.1%."}]